CELEX: 62019CA0501
Language: hu
Date: 2021-01-21 00:00:00
Title: C-501/19. sz. ügy: A Bíróság (harmadik tanács) 2021. január 21-i ítélete (az Înalta Curte de Casaţie şi Justiţie [Románia] előzetes döntéshozatal iránti kérelme) – UCMR – ADA Asociaţia pentru Drepturi de Autor a Compozitorilor kontra a felszámolója, a Pro Management Insolv IPURL által képviselt Asociatia culturala „Suflet de Român” (Előzetes döntéshozatal – Adózás – Hozzáadottérték-adó (héa) – A 2006/112/EK irányelv – A 2. cikk (1) bekezdésének c) pontja, a 24. cikk (1) bekezdése és a 25. cikk a) pontja – Adóköteles ügyletek – A zeneművek nyilvánossághoz való közvetítéséért járó díjak – 28. cikk – A szerzői jogok közös jogkezelő szervezete – E díjaknak a végső felhasználótól a saját nevében és a szerzői jog jogosultjai javára történő beszedése)

2021.3.8.   
            
            
               HU
            
            
               Az Európai Unió Hivatalos Lapja
            
            
               C 79/12
            
         
      A Bíróság (harmadik tanács) 2021. január 21-i ítélete (az Înalta Curte de Casaţie şi Justiţie [Románia] előzetes döntéshozatal iránti kérelme) – UCMR – ADA Asociaţia pentru Drepturi de Autor a Compozitorilor kontra a felszámolója, a Pro Management Insolv IPURL által képviselt Asociatia culturala „Suflet de Român”
      (C-501/19. sz. ügy) (1)
      
      (Előzetes döntéshozatal - Adózás - Hozzáadottérték-adó (héa) - A 2006/112/EK irányelv - A 2. cikk (1) bekezdésének c) pontja, a 24. cikk (1) bekezdése és a 25. cikk a) pontja - Adóköteles ügyletek - A zeneművek nyilvánossághoz való közvetítéséért járó díjak - 28. cikk - A szerzői jogok közös jogkezelő szervezete - E díjaknak a végső felhasználótól a saját nevében és a szerzői jog jogosultjai javára történő beszedése)
      (2021/C 79/14)
      Az eljárás nyelve: román
      
         A kérdést előterjesztő bíróság
      
      Înalta Curte de Casaţie şi Justiţie
      
         Az alapeljárás felei
      
      
         Felperes: UCMR – ADA Asociaţia pentru Drepturi de Autor a Compozitorilor
      
         Alperes: a felszámolója, a Pro Management Insolv IPURL által képviselt Asociatia culturala „Suflet de Român”
      
         Rendelkező rész
      
      
                  1)
               
               
                  A 2010. december 7-i 2010/88/EU tanácsi irányelvvel módosított, a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 2. cikke (1) bekezdésének c) pontját úgy kell értelmezni, hogy a zeneműveken fennálló szerzői jogok jogosultja ellenérték fejében szolgáltatást nyújt valamely előadás-szervező, a végső felhasználó számára, ha ez utóbbit egy nem kizárólagos engedéllyel felhatalmazzák arra, hogy e műveket – a kijelölt közös jogkezelő szervezet által a saját nevében eljárva, de a szerzői jogok e jogosultja számára beszedett díjak fizetése ellenében – a nyilvánossághoz közvetítse.
               
            
                  2)
               
               
                  A 2010/88 irányelvvel módosított 2006/112/EK irányelv 28. cikkét úgy kell értelmezni, hogy a közös jogkezelő szervezet, amely saját nevében, de a zeneműveken fennálló szerzői jogok jogosultjai számára beszedi a védelem alatt álló műveik nyilvánossághoz való közvetítésének engedélyezése ellenértékeként nekik járó díjakat, e cikk értelmében vett „adóalanyi” minőségben jár el, és ennélfogva úgy kell tekinteni, hogy e szolgáltatásnyújtásban e jogosultaktól azt megelőzően részesült, hogy azt ő maga a végső felhasználóknak teljesítette volna. Ilyen esetben e szervezetnek a saját nevében a végső felhasználó részére olyan számlákat kell kiállítania, amelyeken szerepelnek az attól beszedett, hozzáadottérték-adót (héát) magukban foglaló díjak. A szerzői jogok jogosultjai pedig kötelesek a közös jogkezelő szervezet számára a kapott díjakra tekintettel nyújtott szolgáltatásért héát tartalmazó számlákat kiállítani.
               
            
         (1)  HL C 372., 2019.11.4.